text: Dybbøl Mølle maler igen
  23 april 2013 kl. 15.13
  Dybbøl Mølle kan nu igen male mel. De gamle kværne, der har stået stille siden 1990, er blevet gennemrestaurerede.
  Fra på torsdag vil der igen blive malet mel på Dybbøl Mølle - hvis vinden blæser, naturligvis.
  Møller Steen Jørgensen sætter gang i produktionen af både både hvedemel og rugmel.
  Det hele skal sælges som en færdigpakke med mel og surdej til 2 rugbrød. Pakken indeholder også en opskrift.
  Men Steen Jørgensen kan ikke klare det hele selv. Han er derfor igang med at stifte Dybbøl Møllelaug. 
  Her vil han søge frivillige mølleentusiaster, som vil hjælpe ham.
  